coutsombolaithaca: AΝΟΙΧΤΑ ΧΑΡΤΙΑ. ΟΔΥΣΣΕΑ ΕΛΥΤΗ
Πρώτη έκδοση 1974 (δυστυχώς...)
Πρώτα πρώτα η ποίηση / απόσπασμα,
Ένας άλλος ηθοποιός, πλάσμα φτασμένο, υποτίθεται, από μακρινό πλανήτη, θ΄ απορούσε για την υπεράνθρωπη αυτή όσο και μάταιη προσπάθεια ως τη στιγμή πού, προσέχοντας κάτι άλλο, θ΄άρχιζε να καταλαβαίνει και να χτυπά το μέτωπό του, να καταλαβαίνει δηλαδή ότι με το οδυνηρό του περδούκλωμα ο δυστυχισμένος αυτός αποσκοπούσε απλά και μόνο ν΄ ανταποκριθεί στη θέση που του όριζε, για να μπορέσει να λειτουργήσει, ένα πολύπλοκο μηχάνημα στημένο αντικρύ του, με σωλήνες, λάστιχα, κουμπιά, χουνιά και απορροφητήρες, αποτέλεσμα πολυετών ερευνών, που χάρη σ΄ έναν απίστευτης τελειότητας μηχανισμό, του επέτρεπε, όντας σ΄ αυτή τη στάση, παρ΄ όλ΄ αυτά να συντηρείται στη ζωή, ν΄ αναπνέει, να τρώει, ν΄ αφοδεύει, να κάνει έρωτα και να παρακολουθεί τηλεόραση, χωρίς να μετακινηθεί!!!
Ο λόγος του ποιητή αφιερώνεται σε εκείνους τους γέρους φίλους, που αφού απουσίασαν από κάθε συγκλονιστική διαδικασία την οποία συνέθεσε ο λαός στους τελευταίους μήνες, αποφάσισαν πως ήρθε η σειρά τους και από χωρίου εις χωρίον, κάνουν συναντήσεις, για να μας σώσουν. Είναι οι κατέχοντες τη Γνώση, διακατεχόμενοι από την πάγια ιδεολογία της Διαφωνίας. Ο κεφαλαιοκρατισμός έχει «εχθρούς», καμωμένους από τον ίδιο και τις «ιδεολογίες» του. Δεν έχει αντίπαλο και οι «διαφωνούντες» φροντίζουν να μην δημιουργηθεί ποτέ αυτός ο αντίπαλος, που δεν μπορεί να είναι άλλος από την τερατώδη ενότητα του λαού, δίχως κανένα προαπαιτούμενο.
Έκαμαν την εκτίμηση, πως ο άνευ μοίρας λαός κουράστηκε, δεν μπορεί και πήγε σπίτι του.
Όταν ο λαός πάει σπίτι, τα κοράκια βγαίνουν στο προσκήνιο.
Δεν αντέχουν την πολυκοσμία. Δεν έχουν ρόλο.
«Πολλά δεν θέλει ο άνθρωπος» - Οδυσσέας Ελύτης
(Είναι λίγο «δεξιός», μιας κάποιας ευρύτερης αποδοχής, ο ποιητής, κι ίσως οι «Διαφωνούντες» να βαρυστομαχιάσουν).
Αναρτήθηκε από Τηλέμαχος Καραβίας στις 2:25 π.μ.